
Martfű Város Önkormányzata közfeladatainak, alaptevékenységének kormányzati funkciók szerinti meghatározására
Martfű Város Önkormányzata Képviselő-testületének 

2016. február 25-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség
Tárgyalási mód: nyilvános ülés

Tisztelt Képviselő – testület!

Martfű Város Önkormányzatának kötelező és önként vállalt – kormányzati funkciók szerinti – feladatait Martfű Város Önkormányzata Képviselő-testülete Szervezeti és Működési Szabályzatának 1. sz. függeléke tartalmazza.

Az önkormányzatnak nincs alapító okirata, az államháztartási törvény végrehajtási rendelete értelmében a helyi önkormányzat létesítő okiratának – a törzskönyvi bejegyzés szempontjából – a szervezeti és működési szabályzat tekintendő.

A kormányzati funkciók, államháztartási szakfeladatok és szakágazatok osztályozási rendjéről szóló nemzetgazdasági miniszter 68/2013.(XII.29.) rendeletének 2016. január 1. napjától hatályos változásai érintik az önkormányzat által használt kormányzati funkciókat is.
Fentieknek megfelelően az önkormányzat közfeladatainak, alaptevékenységének kormányzati funkciókba sorolását az előterjesztés melléklete szerint módosítottuk.
Kérem a Tisztelt Képviselő-testületet, hogy az alábbi határozati javaslattal az önkormányzat közfeladatainak, alaptevékenységének kormányzati funkciók szerinti meghatározását szíveskedjen jóváhagyni.

Határozati javaslat:

Martfű Város Önkormányzata Képviselő-testületének

……./2016.(….) határozata

Martfű Város Önkormányzata közfeladatainak, alaptevékenységének kormányzati funkciók szerinti meghatározásáról
Martfű Város Önkormányzatának Képviselő- testülete megtárgyalta az önkormányzat közfeladatainak, alaptevékenységének kormányzati funkciók szerinti meghatározását, melyet a határozat melléklete szerint jóváhagy. 
A határozat melléklete szerint Martfű Város Önkormányzata Képviselő-testületének Szervezeti és Működési Szabályzata 1. sz. függelékében, és a törzskönyvi nyilvántartásban a változást át kell vezetni. 
Felelős: jegyző

Határidő: a döntést követő 15 nap

Erről értesülnek:

1. JNSZ Megyei Kormányhivatal

2. Valamennyi képviselő helyben

Martfű, 2016. február 16.
                                                                                                    Dr. Papp Antal
                                                                                                    Polgármester

Látta: Szász Éva 

           jegyző
